Chad le Clos breek wêreldrekordChad le Clos Chad le Clos het sy algehele voorsprong Dinsdag by die Fina Wêreldbeker-kampioenskap in Singapoer verbeter nadat hy sy eie wêreldrekord in die 200m-vlinderslag vir mans verbreek het. Le Clos is reeds 92 punte voor Vladimir Morozov van Rusland op die punteleer. Hy het in die 200m-vlinderslag ná 1:48.56 aan die muur geraak. Hy het ook twee goue medaljes op die eerste dag van die kompetisie ingepalm. Le Clos het tydens die 50m-vlinderslag vir mans stof geskop in die oë van Roland Schoeman. Schoeman het die goud gewen in die 50m-borsslagfinaal. Myles Brown het ŉ bronsmedalje vir Suid-Afrika ingepalm in die 400m-vryslag vir mans.